**Tumačenje broj 6/24 od 1. ožujka 2024.g.**

Sukladno članku 42 stavku 2. Kolektivnog ugovora, kao staž kod istog poslodavca smatra se neprekidni staž proveden u predškolskim ustanovama kojima je osnivač Grad Zagreb, odnosno kod njihovih pravnih prethodnika, bez obzira na promjenu ustanove. Neprekidnim stažem iz stavka 2. ovoga članka smatra se i staž s prekidom nastalim između odjave i prijave dviju predškolskih ustanova kraćim od osam dana.

Tragom navedenog, uvažavajući da se pod neprekinutim stažem smatra i staž s prekidom nastalim između odjave i prijave dviju predškolskih ustanova kraćim od osam dana, u konkretnom slučaju radnica koja je postavila upit (i između ostalog ima ostvaren staž s prekidom nastalim između odjave i prijave dviju predškolskih ustanova kraćim od osam dana) ima pravo na uvećanje koeficijenta složenosti radnog mjesta za neprekinuti radni staž za navršenih 30 godina - 8%.